**НАРОДНО ЧИТАЛИЩЕ „ПРОСВЕТА-РАЗПОПОВЦИ-1881“ гр.Елена**

*5070 гр. Елена, ул.“Разпоповци“ № 38*

*Изх. № 18 / 07.11.2019 г.*

**ДО**

**КМЕТА НА**

**ОБЩИНА ЕЛЕНА**

**П Р Е Д Л О Ж Е Н И Е**

***от ИВАН ДИМИТРОВ МИНЧЕВ***

*Председател на НЧ“Просвета-Разпоповци-1881“гр.Елена*

**ОТНОСНО: Предложение за дейността на Народно читалище „Просвета Разпоповци 1881“ гр. Елена през 2020 година**

**УВАЖАЕМИ ГОСПОДИН МЛЪЗЕВ,**

Читалищата са културно-просветни сдружения със специфична функция за съхранение и развитие на традиционните ценности на нацията, както и социални и информационни центрове за разпространение на знания, култура и духовност. Те носят в себе си нематериалното културно наследство, традициите, образование, възпитание и благотворителност, които са в основата на тяхната дейност в полза на обществото. Организират и участват в инициативи като: тържества, концерти, събори, фестивали и други на местно, регионално или национално ниво.

Настоящата програма за развитие на читалищната дейност на НЧ „Просвета- Разпоповци-1881“ за 2020 година е разработена в изпълнение на чл. 26а, ал. 2 от Закона за народните читалища.

Изготвянето й цели обединяване на усилията за по-нататъшно развитие и утвърждаване на читалището, като важно средище, съхраняващо културната идентичност на общината и региона.

Програмата ще подпомогне годишното планиране и финансиране на читалищните дейности и ще допринесе за по-голяма прозрачност на изпълняваните дейности.

**АНАЛИЗ**

● **СИЛНИ СТРАНИ**

- Добра материална база;

- Създадени са условия за развитие и изява на творческите способности на младото поколение, като се включват децата в различни занимания по интереси;

- Сътрудничество с общинска администрация, читалищата и пенсионерските клубове на територията на общината;

- Нарастване броя на доброволческите акции, активно участващи в читалищните дейности;

- Наличие на Библиотека в читалището;

● **СЛАБИ СТРАНИ**

**-** Липса на финансов ресурс за развитие на нови форми на дейност, за поддръжка и ремонт на сградния фонд;

- Ограничени сценични костюми и реквизит;

- Малък брой щатен персонал обезпечаващ читалищната дейност;

- Недостатъчни умения за разработване на проекти (липса на кадрови ресурс).

**● ЗАКОНОВА БАЗА**

Читалището ползва публична общинска собственост, като за дейността си се ръководи от Закона за народните читалища и Устава на читалището.

**● МИСИЯ**

Мисията на НЧ „Просвета- Разпоповци-1881“ е ориентирана към съхраняване и развитие на българските традиции, разширяване на съдържателния и социален обхват на читалищната дейност за привличане на по-широк кръг от населението и в същото време да се утвърди като съвременен културен център.

**● ЦЕННОСТИ**

Включването на децата в читалищната дейност създава условия за откриване, развитие и изява на творческите им способности.

Изпълненията на любителския състав имат за цел да приобщят децата към чудния свят на музикалното и танцовото изкуство, фолклора и традициите.

Възпитаване на любов към книгата.

Създаване на благоприятна среда за всички възрастови групи, ползващи услугите на Народно читалище „Просвета- Разпоповци-1881“ гр. Елена.

**● ФИНАНСИРАНЕ**

Обезпечаването на дейностите през 2020 г. ще се осъществява чрез финансиране от:

- Държавната субсидия, разпределена съгласно изискванията на ЗНЧ;

- Община Елена и други проекти и програми;

- Други източници (членски внос, дарения).

**Действащите състави къмНЧ „Просвета Разпоповци 1881“ гр. Елена са:**

*Театрален състав с режисьор Милен Иванов*

*Танцов фолклорен клуб „Еленика“ с ръководител г-н Йордан Минчев,*

*Детско театрално студио с ръководител Люба Салимова*

*Детско студио за рисуване с ръководител Фикрат Салимов,* чрез които Читалището развива художествено-творческа дейност.

***ЛЮБИТЕЛСКО - ХУДОЖЕСТВЕНО ТВОРЧЕСТВО:***

* До края на месец февруари да бъде представена премиерата на новата театралната постановка „Не си търси белята“ от Пиер Шено;
* Кандидатстване за участие на Театралния състав в някои от националните фестивали;
* Отбелязване Деня на самодееца 1 март и 27 март Международен ден на театъра;
* Читалищното настоятелство съобразно Закона за народните читалища и Устава да свика Общо отчетно събрание до 30 март за отчитане дейността на читалището през 2019 година;
* Участие в събора на Народните читалища от община Елена през месец юни;
* Месец август да се организира и проведе Традиционната августовска вечер;
* Провеждане на Творческа пролет в Разпоповци;
* През цялата година театралния състав да гостува със своя постановка в някои селища на общината и извън нея;
* През цялата година Танцов фолклорен клуб „Еленика“ да участва в някои от националните фестивали, както и да участва в мероприятията организирани от община Елена съобразно културния календар;
* Всяка неделя библиотеката в НЧ „Просвета- Разпоповци-1881“ е отворена от 12:00 до 16:00 часа.

.

**●ЗАКЛЮЧИТЕЛНА ЧАСТ**

Изпълнението на програмата ще даде възможност за реализация на набелязаните цели, задачи и основни дейности – опазване и съхраняване на културното наследство, развитие на любителското художествено творчество, с цел обогатяване на културния живот в Общината. Така, програмата ще разкрие традициите на миналото, предизвикателствата на настоящето и надеждата за по-добро бъдеще.

**ИВАН МИНЧЕВ**

*Председател на*

*НЧ“Просвета-Разпоповци-1881“гр.Елена*